Babelscape/SREDFM huggingface dataset:
Ριβοσωμικό RNA

thumb|right|250px|Μικρή υπομονάδα ριβοσωμικού RNA 
Το ριβοσωμικό RNA ή ορθότερα ριβοσωματικό RNA (συντομογρ. rRNA από το "ribosomal RNA") είναι ένας τύπος RNA των ριβοσωμάτων που καταλύει την πρωτεϊνοσύνθεση στο κύτταρο. Τα ευκαρυωτικά ριβοσώματα αποτελούν το εργοστάσιο πρωτεϊνοσύνθεσης του κυττάρου και περιέχουν τέσσερα διαφορετικά μόρια rRNA: τα 18S, 5.8S, 28S, και 5S rRNA. Τρία από αυτά τα μόρια rRNA συντίθενται στον πυρηνίσκο του κυττάρου. Τα διαφορετικά είδη rRNA είναι πολυάριθμα στο κύτταρο και αποτελούν το 80% των ολικών RNA σε ένα τυπικό ευκαρυωτικό κύτταρο.
Στο κυτταρόπλασμα το ριβοσωμικό RNA συνδυάζεται με ειδικές πρωτεΐνες του πλάσματος και συνθέτουν ένα νουκλεοπρωτεϊνικό σύμπλεγμα που ονομάζεται ριβόσωμα. Το ριβόσωμα συνδέεται με το mRNA και είναι υπεύθυνο για την πρωτεϊνική σύνθεση, όπου και λαμβάνει χώρα. Ορισμένα ριβοσώματα μπορούν να είναι συνδεδεμένα με μία μονή αλυσίδα mRNA σε όλη τη διάρκεια της ζωής τους.
Μη κωδικοποιητικό RNA

Μη κωδικοποιητικό RNA (ncRNA) είναι ένα μόριο RNA που δεν μεταφράζεται σε πρωτεΐνη, όπως το αγγελιαφόρο RNA (mRNA), αλλά έχει κάποιον άλλο λειτουργικό ρόλο στο κύτταρο. Τα πιο αντιπροσωπευτικά είδη μη κωδικοποιητικού RNA είναι το μεταφορικό RNA (tRNA) και το ριβοσωμικό RNA (rRNA), που παίζουν σημαντικό υποστηρικτικό ρόλο στην μετάφραση. Η περιοχή του γενετικού κώδικα όπου κωδικοποιείται ένα μη κωδικοποιητικό RNA (αντί για μία πρωτεΐνη), ονομάζεται «γονίδιο RNA».

Από τα τέλη της δεκαετίας του 1990 διάφοροι νέοι τύποι μη κωδικοποιητικού RNA έχουν ανακαλυφθεί, ενώ οι επιστήμονες έχουν εξιχνιάσει τον ρόλο που παίζουν πολλοί από αυτούς. Στις αρχές της δεκαετίας του 2000 υπήρχαν ενδείξεις ότι η μεταγραφή στα κύτταρα των θηλαστικών (και ίσως και σε άλλα) ήταν πιο πολύπλοκη από ότι πιστευόταν ως τότε. Αυτό έδειξε ότι ο ρόλος του RNA είναι πολύ πιο ευρύς στη βιολογία και παίζει ενεργό ρόλο στη γονιδιακή ρύθμιση. Μια ιδιαίτερη ομάδα μη κωδικοποιητικού RNA είναι το μικρό RNA (μRNA), που ανακαλύφθηκε στον άνθρωπο και σε άλλους ευκαρυωτικούς οργανισμούς και παίζει κομβικό ρόλο στην ρύθμιση της λειτουργίας πολλών γονιδίων. Η σχετική θεωρία παρουσιάστηκε στην επιστημονική επιθεώρηση "Nature" το 2006.
Κλοντ Ζοζέφ Ρουζέ ντε Λιλ

Ο Κλοντ Ζοζέφ Ρουζέ ντε Λιλ ("Claude Joseph Rouget de Lisle", 10 Μαΐου 1760 - 26 Ιουνίου 1836) ήταν αξιωματικός του γαλλικού στρατού, ο οποίος έγραψε τους στίχους και τη μουσική της Μασσαλιώτιδας.
Νεφέλωμα

Νεφέλωμα (αρχ. ελλ. "Νεφέλη", από τη λέξη Νέφος), στην αστρονομία είναι ένα διαστρικό σύννεφο σκόνης, υδρογόνου, ηλίου και άλλων ιονισμένων αερίων. Αρχικά, νεφέλωμα ήταν ένα όνομα για κάθε αστρονομικό αντικείμενο διάχυτου και χαμηλής έντασης φωτός, συμπεριλαμβανομένων των γαλαξιών πέρα από το Γαλαξία μας. Ο γαλαξίας της Ανδρομέδας, για παράδειγμα, ονομαζόταν «το Νεφέλωμα της Ανδρομέδας» (και οι σπειροειδείς γαλαξίες σε γενικές γραμμές «σπειροειδή  νεφελώματα») πριν να επιβεβαιωθεί η αληθινή φύση των γαλαξιών στις αρχές του 20ού αιώνα από τον Έντγουιν Χαμπλ και άλλους.

Τα νεφελώματα είναι χώρος γέννησης άστρων. Η γέννηση των αστέρων συμβαίνει όταν ένα γιγάντιο μοριακό νεφέλωμα, διαστάσεων εκατοντάδων ετών φωτός, που περιέχει κατά 90% άτομα υδρογόνου, 10% άτομα ηλίου, αλλά και βαρύτερα στοιχεία, καθώς επίσης και νερό, αμμωνία και οργανικές ενώσεις, καταρρέει εξαιτίας των δικών του βαρυτικών δυνάμεων. Καθώς, λοιπόν, καταρρέει και περιστρέφεται όλο και ταχύτερα, λογω του νόμου διατήρησης της στροφορμής, πλατύνεται και μετατρέπεται σε δίσκο. Στο κέντρο του συγκεντρώνεται το μεγαλύτερο μέρος της ύλης και, έτσι, εμφανίζεται ο πρωτοαστέρας.

Οι κλασσικοί τύποι νεφελωμάτων είναι οι εξής:
* το διάχυτο νεφέλωμα (νεφέλωμα ανάκλασης, νεφέλωμα εκπομπής και σκοτεινό νεφέλωμα), η ευρύτερη κατηγορία νεφελωμάτων. Επίσης λέγεται και περιοχή ΗΙΙ, δηλαδή περιοχή με ιονισμένο υδρογόνο.
* το πλανητικό νεφέλωμα, είναι το νεφελώμα που δημιουργείται καθώς άστρο μικρής μάζας αποβάλλει τα εξωτερικά τοιχώματά του και μετατρέπεται σε λευκό νάνο. Στην πραγματικότητα είναι και αυτά περιοχές ΗΙΙ, αλλά είναι πιο πυκνές και πιο συμπυκνωμένες από τα διάχυτα νεφελώματα.
* το υπόλειμμα υπερκαινοφανούς, το οποίο δημιουργείται μετά από ένα υπερκαινοφανή αστέρα (σουπερνόβα). Αποτελεί ιδιαίτερο τύπο νεφελώματος.
Θεόδωρος Πατρώνης

Ο Θεόδωρος Πατρώνης είναι παλαίμαχος Έλληνας ποδοσφαιριστής και νυν προπονητής.

Γεννήθηκε το 1962 στην Πάτρα και κατάγεται από ποδοσφαιρική οικογένεια, αφού ο πατέρας του Τίμος, ο θείος του Νίκος και ο αδελφός του Νίκος υπήρξαν επίσης ποδοσφαιριστές στην Παναχαϊκή, ενώ ο παππούς του ήταν για πολλά χρόνια φροντιστής του γηπέδου της Παναχαϊκής. Ξεκίνησε να παίζει ποδόσφαιρο από την Παναχαϊκή και το 1978 έκανε το ντεμπούτο του στην Α΄ Εθνική σε αγώνα εναντίον της ΑΕΚ. Το 1987 παίρνει μεταγραφή για τον Εθνικό Πειραιώς και στη συνέχεια φόρεσε τη φανέλα των Α.Ο. Κέρκυρας, Α.Ε. Μεσολογγίου, Α.Π.Σ. Πάτραι και Εθνικού Πατρών, ολοκληρώνοντας την καριέρα του τον Μάιο του 1998, με την Αχαϊκή.

Έγινε διεθνής με τις εθνικές της Παίδων, Νέων, Ελπίδων. Επίσης, το 1983 έπαιξε στην ολυμπιακή ομάδα.

Σήμερα είναι προπονητής και έχει καθίσει στον πάγκο πολλών ομάδων τοπικού ποδοσφαίρου και εθνικών κατηγοριών , Ηρακλής Λεύκας, Αχαική, Πατραϊκός, Αροη F.C.
Δημήτρης Κύζας

Ο Δημήτρης Κύζας είναι Κύπριος πρώην διεθνής ποδοσφαιριστής.

Γεννήθηκε στο Παραλίμνι στις 6 Σεπτεμβρίου 1953. Ξεκίνησε το ποδόσφαιρο από την Ένωσις Νέων Παραλιμνίου το 1971 και το 1976 έρχεται μαζί με τον Δημήτρη Λ. Οικονόμου στην Ελλάδα για τον Παναθηναϊκό. Μετά από μεγάλη καριέρα στον Παναθηναϊκό το 1981 πηγαίνει στην Παναχαική και την επόμενη χρονιά στον ΟΦΗ. Μένει έναν χρόνο στον ΟΦΗ και επιστρέφει στην Παναχαϊκή για να κρεμάσει τα παπούτσια του το 1989. Είναι μέλος και έχει διατελέσει και πρόεδρος του "συνδέσμου παλαιμάχων Παναχαϊκής". Σήμερα είναι μόνιμος κάτοικος Πατρών, διατηρώντας ξενοδοχειακή επιχείρηση.

Έχει φορέσει 9 φορές την φανέλα της εθνικής Κύπρου. Έχει σημειώσει και ένα (1) γκολ.
Παντελής Οικονόμου

Ο Παντελής Οικονόμου (γενν. στην Αθήνα, 20 Δεκεμβρίου 1950) είναι Έλληνας πολιτικός και πρώην αναπληρωτής υπουργός Οικονομικών.
Λενίν Μορένο

Ο Λενίν Μορένο (Lenín Boltaire Moreno Garcés, 19 Μαρτίου 1953-) είναι πολιτικός από τον Ισημερινό, Πρόεδρος από το 2017 έως το 2021 και Αντιπρόεδρος του κράτους από το 2007 ως το 2013. Προηγουμένως εργάστηκε ως δικηγόρος και ήταν διοικητικός διευθυντής του υπουργείου Προεδρίας. 

Την 1η Οκτωβρίου 2016 έλαβε το χρίσμα από το Alianza País για να είναι υποψήφιος στις προεδρικές εκλογές του 2017. Κέρδισε οριακά στον δεύτερο γύρο στις 2 Απριλίου 2017, επικρατώντας του αντιπάλου του, Γκιγιέρμο Λάσο με ποσοστό 51% έναντι 48%.

Το 1998 πυροβολήθηκε σε απόπειρα ληστείας και χρησιμοποιεί έκτοτε αναπηρικό αμαξίδιο. Το 2012 προτάθηκε για Νόμπελ Ειρήνης, λόγω της αφιέρωσής του στον αγώνα για τα άτομα με αναπηρία. Αναλαμβάνοντας καθήκοντα στις 24 Μαΐου 2017, ο Μορένο έγινε ο μοναδικός εν ενεργεία αρχηγός κράτους σε αναπηρικό αμαξίδιο.
Ντερβίς Έρογλου

-->
Ο Δρ. Ντερβίς Έρογλου ("Derviş Eroğlu", 7 Μαρτίου 1938) είναι Τουρκοκύπριος πολιτικός της "de facto", μη αναγνωρισμένης διεθνώς ΤΔΒΚ. Αναδείχθηκε νικητής των «προεδρικών εκλογών» τον Απρίλιο 2010, ενώ νωρίτερα είχε διατελέσει «πρωθυπουργός».↵Είναι πρόεδρος του Κόμματος Εθνικής Ενότητας. Είναι παντρεμένος με 4 παιδιά και 3 εγγόνια.
Θεότητα

Θεότητα ορίζεται ως κάτι το άναρχο, αιώνιο, άυλο και αυθύπαρκτο, το οποίο είναι απών από τα δρώμενα οποιασδήποτε επίγειας πραγματικότητας. Πολλά ερωτήματα κινούνται γύρω από το τρίπτυχο θεός-κόσμος-άνθρωπος, τα οποία καλούνται να ερμηνεύσουν οι διάφορες θρησκείες από την πρώτη στιγμή μετατροπής του ανθρώπου σε λογικό όν, έως και σήμερα. Οι θρησκείες και τα δόγματα αυτά δημιουργούν εξαιτίας των ανθρώπινων αναγκών και της φθοράς στην οποία υπόκειται το ανθρώπινο σώμα και πνεύμα, θεότητες με τις απαιτούμενες ικανότητες για την αντιμετώπιση αυτών των προβλημάτων. Σε πολλές θρησκείες η θεότητα έχει τον ρόλο δημιουργού και αυστηρού κριτή, ο οποίος όμως είναι απόλυτα δίκαιος πάνω στους κανόνες που έχει ο ίδιος προτείνει μέσα από τους απεσταλμένους οι οποίοι καλούνται προφήτες του. Συνεπώς ο όρος θεότητα διευρύνει τα όριά του περικλείοντας μέσα του την έννοια της πνευματικής καταστολής η οποία αντιμετωπίζεται με σωφρονισμό μέσω της μετάνοιας με συντριβή πνεύματος και την πραγματική πίστη στη σωτηρία. Οι θρησκείες μπορούν να χωριστούν σε κατηγορίες σύμφωνα με το είδος των θεοτήτων που ασπάζονται.
Βικέντιος Μποκατσιάμπης

288x288px|right|thumb|Β. Μποκατσιάμπης, "Άποψη της εκκλησίας του Αγίου Νικολάου της Αθήνας", 1911. Ελαιογραφία σε καμβά, 28 εκ. x 58 εκ. Ιδιωτική συλλογή.
Ο Βικέντιος Μποκατσιάμπης (Ποταμός Κέρκυρας, 1856 – Αθήνα, 1933) ήταν Έλληνας ζωγράφος γαλλικής καταγωγής. Συγκαταλέγεται μαζί με τον Άγγελο Γιαλλινά στους εισηγητές της υδατογραφίας στην Ελλάδα.
Ουίνφιλντ Σκοτ Χάνκοκ

O Ουίνφιλντ Σκοτ Χάνκοκ (αγγλικά: Winfield Scott Hancock, 14 Φεβρουαρίου 1824 – 9 Φεβρουαρίου 1886) ήταν Αμερικανός στρατιωτικός και ο υποψήφιος του Δημοκρατικού Κόμματος για το αξίωμα του Προέδρου των Ηνωμένων Πολιτειών το 1880. Υπηρέτησε με διακρίσεις στον στρατό επί τέσσερις δεκαετίες, περιλαμβανομένης της υπηρεσίας του κατά τον Μεξικανο-Αμερικανικό Πόλεμο και ως στρατηγός της Ένωσης στον Αμερικανικό Εμφύλιο Πόλεμο. Γνωστός στους συστρατιώτες του ως «Χάνκοκ ο Υπέροχος» («Hancock the Superb»), διακρίθηκε ειδικότερα για την προσωπική του ηγεσία στη Μάχη του Γκέττυσμπεργκ το 1863. Ένας στρατιωτικός ιστορικός έγραψε «Κανένας άλλος στρατηγός της Ένωσης στο Γκέττυσμπεργκ δεν κυριάρχησε επί των ανδρών του χάρη στην καθαρή δύναμη της παρουσίας του πλέον ολοκληρωτικά απ' όσο ο Χάνκοκ».

thumb|right|Ο Στρατηγός Ουίνφηλντ Σκοτ Χάνκοκ
Μετά τον Εμφύλιο Πόλεμο, η φήμη του Χάνκοκ ως στρατιώτη και η αφοσίωσή του σε συντηρητικές συνταγματικές αρχές τον καθιστούσαν κάθε τετραετία πιθανό υποψήφιο Πρόεδρο. Η αξιοσημείωτη ακεραιότητά του ερχόταν σε αντίθεση με τη διαφθορά της εποχής, ενώ, όπως δήλωσε ο Πρόεδρος Ράδερφορντ Χαίηζ, «[α]ν, όποτε συντάσσουμε την εκτίμησή μας για έναν δημόσιο άνδρα, περίοπτο και ως στρατιώτη και στην πολιτική ζωή, πρόκειται να σκεφτούμε κατά πρώτον και κυρίως για τον ανδρισμό του, την ακεραιότητά του, την αγνότητά του, τη μοναδικότητα του σκοπού του και την ανιδιοτελή αφοσίωσή του στο καθήκον, μπορούμε αληθινά να πούμε για τον Χάνκοκ ότι ήταν πέρα για πέρα καθαρός χρυσός». Αυτή η καθ' όλη τη χώρα δημοφιλία του οδήγησε τους Δημοκράτες να τον ονομάσουν υποψήφιο Πρόεδρο το 1880. Αν και ήταν περισσότερο επιτυχημένος από τους προηγούμενους μεταπολεμικούς Δημοκράτες υποψηφίους, ο Χάνκοκ ηττήθηκε από τον Ρεπουμπλικανό Τζέιμς Γκάρφιλντ, με τη μικρότερη διαφορά λαϊκής ψήφου στην μέχρι σήμερα Ιστορία των ΗΠΑ.
Ίντριτ Φορτούζι

Ο Ίντριτ Φορτούζι (αλβανικά: "Indrit Fortuzi", 23 Νοεμβρίου 1973, Τίρανα) είναι Αλβανός πρώην διεθνής ποδοσφαιριστής που αγωνιζόταν στις θέσεις του επιθετικού και του μεσοεπιθετικού. Κατά τη διάρκεια της αθλητικής του καριέρας έπαιξε στα πρωταθλήματα της Αλβανίας και της Ελλάδας, ενώ μετά την απόσυρσή του από την ενεργό δράση ακολούθησε τον τομέα της προπονητικής. Ακόμη, ασχολήθηκε για ένα διάστημα με την πολιτική σε τοπικό επίπεδο καταφέρνοντας να εκλεγεί δήμαρχος στο 9ο Δημοτικό Διαμέρισμα της πόλης των Τιράνων.
Pootle

Το Pootle είναι ένα δικτυακό εργαλείο διαχείρισης μετάφρασης με ανάλογη διεπαφή. Έχει συγγραφεί στην γλώσσα προγραμματισμού Python και είναι ελεύθερο λογισμικό που έχει αρχικά αναπτυχθεί και δημοσιευτεί από το Translate.org.za το 2004. Αναπτύχθηκε περαιτέρω ως μέρος του WordForge project και συντηρείται πλέον από το Translate.org.za.

Το Pootle προορίζεται για χρήση από μεταφραστές ελεύθερου λογισμικού αλλά είναι χρήσιμα και σε άλλες περιπτώσεις. Η κύρια εστίαση του είναι στη μετάφραση των στοιχείων της γραφικής διεπαφής των εφαρμογών σε αντίθεση με τη μετάφραση εγγράφων. Το Pootle χρησιμοποιεί το Translate Toolkit για το χειρισμό αρχείων μετάφρασης. Το Translate Toolkit επίσης προσφέρει offline δυνατότητες που μπορούν να χρησιμοποιηθούν για τη διαχείριση της μετάφρασης των Mozilla Firefox και OpenOffice.org στο Pootle. Κάποιες από τις δυνατότητες του Pootle περιλαμβάνουν μεταφραστική μνήμη, διαχείριση γλωσσαρίου και αντιστοίχιση, δημιουργία στόχων και διαχείριση χρηστών.

Μπορεί να παίξει πληθώρα ρόλων στην μεταφραστική διαδικασία. Ο απλούστερος παρουσιάζει στατιστικά για το σώμα των μεταφράσεων που φιλοξενεί ένας εξυπηρετητής. Η κατάσταση προτάσεων επιτρέπει σε χρήστες να κάνουν μεταφραστικές προτάσεις και διορθώσεις για μετέπειτα έλεγχο, οπότε μπορεί να ενεργεί ως ένα σύστημα αναφοράς μεταφραστικών λαθών. Επιτρέπει δικτυακή online μετάφραση με την ανάθεση εργασίας σε διάφορους μεταφραστές και τέλος μπορεί να λειτουργεί σαν ένα σύστημα διαχείρισης όπου οι μεταφραστές μεταφράζουν χρησιμοποιώντας ένα εργαλείο εκτός σύνδεσης και χρησιμοποιούν το Pootle για να διαχειριστούν τη ροή του έργου της μετάφρασης.
Μιχαήλ Μητσάκης

Ο Μιχαήλ Μητσάκης (Μέγαρα 5 Αυγούστου 1868 - Αθήνα 6 Ιουνίου 1916) υπήρξε Έλληνας δημοσιογράφος και συγγραφέας, καθώς και ένας εκ των σημαντικότερων εκπροσώπων της Νέας Αθηναϊκής Σχολής.
Όμιλος Αντισφαίρισης Χανίων

Ο Όμιλος Αντισφαίρισης Χανίων είναι ελληνικό αθλητικό σωματείο που δραστηριοποείται στην πόλη των Χανίων, στον ομώνυμο νομό, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1930 και αγωνίζεται με χρώματα το μαύρο και το λευκό. Διαθέτει ενεργά τμήματα αντισφαίρισης, επιτραπέζιας αντισφαίρισης, καλαθοσφαίρισης, ρυθμικής και ενόργανης γυμναστικής, πετοσφαίρισης, στίβου και σκακιού.
Άντον Βέμπερν

Ο Άντον Βέμπερν ("Anton Friedrich Wilhelm von Webern", Βιέννη, 3 Δεκεμβρίου 1883 – 15 Σεπτεμβρίου 1945) ήταν Αυστριακός συνθέτης.
Τέμενος Ομεριέ

Το Τέμενος Ομεριέ βρίσκεται στη συνοικία Ομεριέ του Δήμου Λευκωσίας, στη θέση της παλαιάς μονής των Αυγουστινιανών, της εκκλησίας της Αγίας Μαρίας.
Νότια Ντακότα

Η Νότια Ντακότα (αγγλικά: State of South Dakota) (), είναι μία μεσοδυτική Πολιτεία των ΗΠΑ. Έχει έκταση 199.729 τ.χλμ. και πληθυσμό 903.027 κατοίκους (εκτίμηση 2020). Πήρε το όνομά της από τις φυλές Λακότα και Ντακότα των Αμερικανών ιθαγενών Σιου. Η Νότια Ντακότα έγινε δεκτή ως Πολιτεία στην Ένωση στις 2 Νοεμβρίου του 1889. Πρωτεύουσά της είναι η πόλη Πιέρ που βρίσκεται στο κέντρο της πολιτείας, ενώ μεγαλύτερη πόλη είναι το Σιου Φολς.

Η Νότια Ντακότα διαρρέεται από τον ποταμό Μιζούρι, ο οποίος διαιρεί την πολιτεία σε δύο περιοχές με διακριτά κοινωνικοοικονομικά χαρακτηριστικά, γνωστές τοπικά και ως "West River" και "East River". Στο εύφορο έδαφος του ανατολικού τμήματος χρησιμοποιείται για ποικίλες καλλιέργειες ενώ στο δυτικό τμήμα η κύρια αγροτική δραστηριότητα είναι η κτηνοτροφία σε κτηνοτροφικά αγροκτήματα κυρίως (ράντσα). Στο νοτιοδυτικά μέρος της πολιτείας βρίσκονται οι Μπλακ Χιλς, συστάδα πευκοκαλυμμένων χαμηλών ορέων, με μεγάλη θρησκευτική σημασία για τις τοπικές φυλές ινδιάνων. Το Όρος Ράσμορ που βρίσκεται εκεί είναι ένας από τους κύριους τουριστικούς προορισμούς της Πολιτείας.

Στη Νότια Ντακότα κυριαρχεί ιστορικά η αγροτική οικονομία και ο αγροτικός τρόπος ζωής, προσφάτως όμως έγιναν προσπάθειες για την διεύρυνση των οικονομικών δραστηριοτήτων ώστε να προσελκυσθεί νέος και να διατηρηθεί ο υπάρχων πληθυσμός. Ωστόσο παραμένει ακόμα κυρίως αγροτική και είναι η πέμπτη πολιτεία των ΗΠΑ με την μικρότερη πυκνότητα πληθυσμού. Στη Νότια Ντακότα πολιτικώς κυριαρχεί το Ρεπουμπλικανικό Κόμμα, έχοντας κερδίσει στις τελευταίες έντεκα προεδρικές εκλογές.
Ζακ Έφρον

O Ζακ Έφρον ("Zachary David Alexander "Zac" Efron", 18 Οκτωβρίου 1987) είναι Αμερικανός ηθοποιός.
623 Χίμαιρα

623 Χίμαιρα

Η Χίμαιρα (Chimaera) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,702. Τον ανακάλυψε το 1907 ο Καρλ Λόνερτ, που παρατηρούσε από τη Χαϊδελβέργη. Το όνομά του παραπέμπει στο μυθικό τέρας Χίμαιρα.
Αώος

thumb|300px|Η χαράδρα του Αώου.
Ο Αώος (αλβανικά: Vjosë) είναι ποταμός της Ηπείρου με συνολικό μήκος 260 χλμ. Από αυτά, τα 70 χλμ. βρίσκονται σε ελληνικό έδαφος και τα υπόλοιπα 190 χλμ. σε αλβανικό. Ο Αώος πηγάζει από την βόρεια Πίνδο και αρχικά διαρρέει μία χαράδρα ανάμεσα στα όρη Τύμφη και Σμόλικα. Βορειοδυτικά της Κόνιτσας εισέρχεται στην Αλβανία και εκβάλλει στην Αδριατική θάλασσα.
Αλέξης Κούγιας

Ο Αλέξης Κούγιας (Πετρούπολη, 24 Ιανουαρίου 1951) είναι Έλληνας δικηγόρος-ποινικολόγος, ποδοσφαιρικός παράγοντας και ιδιοκτήτης της ΠΑΕ ΑΕΛ.
Μάριμπορ

Το Μάριμπορ (σλοβενικά: "Maribor") με 117.546 το 2019 κατοίκους, (πολεοδομικό συγκρότημα 149.037) είναι η δεύτερη μεγαλύτερη πόλη της Σλοβενίας μετά την πρωτεύουσα Λιουμπλιάνα. Η έδρα Ρωμαιοκαθολικής επισκοπής βρίσκεται στις όχθες του ποταμού Ντράβα, στα βόρεια της χώρας, κοντά στη πόλη Γκρατς της Αυστρίας. Η πόλη διαθέτει διεθνές αεροδρόμιο, που είναι το δεύτερο μεγαλύτερο της χώρας.
Ρικάρδο Μαρτινέλι

O Ρικάρδο Μαρτινέλι ("Ricardo Alberto Martinelli Berrocal", 1952-) είναι πολιτικός από τον Παναμά και πρώην πρόεδρος της χώρας, έπειτα από τη νίκη του στις προεδρικές εκλογές του 2009. Είναι επίσης επιχειρηματίας και ανήκει στο κόμμα Δημοκρατική Αλλαγή.
Ρούρικ

Ο Ρούρικ ή Ριούρικ (Рюрик, 830 - 879), σύμφωνα με το "Πρώτο Χρονικό" του 12ου αιώνα, ήταν Βάραγγος αρχηγός των Ρώσων, ο οποίος κατά το έτος 862 απέκτησε τον έλεγχο της Λάντογκα και ίδρυσε το Κράτος των Ρως. Θεωρείται γενάρχης των Ρουρικίδων, της ελίτ που κυβέρνησε τον ανατολικό σλαβικό κόσμο από τον 9ο έως τα τέλη του 16ου αιώνα. Η έρευνα δεν είναι σίγουρη εάν πρόκειται για ιστορικό πρόσωπο, για θρύλο ή για κάποιο ιστορικό μεν πρόσωπο, στο οποίο όμως αποδόθηκαν μετά θάνατον περισσότερα απ' όσα πραγματικά έκανε.
Μπιενάλε της Αθήνας

thumb|Ο λογότυπος της Μπιενάλε της Αθήνας
Η Μπιενάλε της Αθήνας (αγγλ. Athens Biennale) είναι ένα διεθνές πολιτιστικό γεγονός που διεξάγεται κάθε δύο χρόνια στην Αθήνα, παρουσιάζοντας μία μεγάλης κλίμακας έκθεση και ένα ευρύ πρόγραμμα με παράλληλες δράσεις, όπως περφόρμανς, εργαστήρια, διαλέξεις κ.ά.

Είναι ένα από τα μεγαλύτερα διεθνή καλλιτεχνικά γεγονότα σύγχρονης τέχνης στην Ελλάδα και έχει αναγνωριστεί ως μία από τις πιο σημαντικές και καινοτόμες πολιτιστικές πρωτοβουλίες στην Ευρώπη από το European Cultural Foundation (2015 ECF Princess Margriet Award for Culture).

Διοργανώνεται από τον Μη-Κερδοσκοπικό Οργανισμό Athens Biennial, ο οποίος ιδρύθηκε το 2005 από την Ξένια Καλπακτσόγλου, τον Αυγουστίνο Ζενάκο και τον Poka-Yio, οι οποίοι διατέλεσαν και συν-διευθυντές της μέχρι το 2011. Ως το 2016 βρισκόταν υπό τη διεύθυνση της Ξένιας Καλπακτσόγλου και του Poka-Yio, και έκτοτε μέχρι σήμερα διευθύνεται από τον Poka-Yio. 

Η Μπιενάλε της Αθήνας λειτουργεί ως παρατηρητήριο συλλογικών ζητημάτων και ως πλατφόρμα ανάδειξης του σύγχρονου πολιτισμού στην αθηναϊκή μητρόπολη μέσα από ένα διεθνές δίκτυο μεγάλης κλίμακας καλλιτεχνικών γεγονότων σύγχρονης τέχνης μεγάλης κλίμακας. Κάθε διοργάνωση ορίζεται από διαφορετική θεματική και επιμελητική ομάδα, δακτυλογραφώντας την πολιτική επικαιρότητα και επισημαίνοντας σύγχρονα ζητήματα, τα οποία άπτονται τόσο του διεθνούς όσο και του εγχώριου κοινωνικοπολιτικού πλαισίου. Από την πρώτη διοργάνωση "Destroy Athens" μέχρι την πιο πρόσφατη "ANTI", η Μπιενάλε της Αθήνας προωθεί πειραματικές φόρμες και ποικίλες επιμελητικές προσεγγίσεις, συνδέοντας συγχρόνως την εγχώρια καλλιτεχνική παραγωγή με τη διεθνή σκηνή της σύγχρονης τέχνης.

Η Μπιενάλε της Αθήνας έχει συμβάλει στην καθιέρωση της Αθήνας ως σημαντικού πολιτιστικού προορισμού για τη σύγχρονη τέχνη, πλάι σε μεγάλες ευρωπαϊκές πρωτεύουσες. Μέχρι σήμερα έχει παρουσιάσει έξι διοργανώσεις, με περισσότερους από 800 καλλιτέχνες και θεωρητικούς από την Ελλάδα και το εξωτερικό, και περισσότερες από 127 νέες παραγωγές ή πρεμιέρες καλλιτεχνικών έργων. Η Μπινεάλε της Αθήνας έχει προσελκύσει περισσότερους από 315.000 επισκέπετες από την Ελλάδα και το εξωτερικό, συμπεριλαμβανομένων χιλιάδων επαγγελματιών της τέχνης και διεθνών δημοσιογράφων.
Βόσνιοι Μουσουλμάνοι

Οι Βόσνιοι Μουσουλμάνοι (ή απλά στην καθομιλουμένη Βόσνιοι) είναι η μεγαλύτερη από τις τρεις εθνοτικές ομάδες της Βοσνίας-Ερζεγοβίνης. Σύμφωνα με την τελευταία απογραφή πληθυσμού το 1991 οι Βόσνιοι Μουσουλμάνοι αποτελούσαν περίπου το 43,5% του συνολικού πληθυσμού της γιουγκοσλαβικής αυτής δημοκρατίας.

Η πληθυσμιακή αυτή ομάδα δεν πρέπει να συγχέεται με τους Βόσνιους, οι οποίοι είναι όλοι οι κάτοικοι της Βοσνίας-Ερζεγοβίνης, ανεξαρτήτως εθνοτικού/ θρησκευτικού υποβάθρου. Στα ελληνικά δεν έχει υιοθετηθεί ιδιαίτερος όρος για την εθνοτική ομάδα αυτή, όπως στα αγγλικά (Bosniaks) ή τα σερβο-κροάτικα (Bošnjaci), επομένως ίσως ο περιφραστικός όρος 'Βόσνιοι Μουσουλμάνοι' αποδίδει καλύτερα τη διαφορά μεταξύ του συνόλου του βοσνιακού λαού και της ιδιαίτερης εθνοτικής ομάδας.

Μετά τον πόλεμο στη Βοσνία-Ερζεγοβίνη οι Βόσνιοι Μουσουλμάνοι αποτελούν την πλειοψηφία στα καντόνια 1, 3, 4, 5, και 9 της Ομοσπονδίας Βοσνίας-Ερζεγοβίνης, της μεγαλύτερης από τις δύο οντότητες της Βοσνίας-Ερζεγοβίνης, ενώ εντοπίζονται σε ποσοστό περίπου ίσο με αυτό των Κροατών στα καντόνια 6 και 7 της ίδιας οντότητας. Στην άλλη οντότητα της Βοσνίας-Ερζεγοβίνης, τη Σερβική Δημοκρατία, παρατηρείται μια τάση επιστροφής των εκτοπισμένων και επαναπατρισμού των προσφύγων Βόσνιων Μουσουλμάνων, αλλά χωρίς να πλησιάζουν τα προπολεμικά τους ποσοστά, ιδίως στην κοιλάδα του Δρίνου, όπου και αποτελούσαν την πλειοψηφία μέχρι τη δεκαετία του 1990.
Οι μεγαλύτερες πόλεις με πλειοψηφία Βόσνιων Μουσουλμάνων είναι το Σαράγεβο, η Τούζλα, η Ζένιτσα, το (ανατολικό) Μόσταρ, το Μπίχατς και το Τράβνικ.

Ενδιαφέρον είναι ότι και οι υπόλοιποι σλαβόφωνοι μουσουλμάνοι του γιουγκοσλαβικού χώρου σήμερα ολοένα και περισσότερο χαρακτηρίζονται Βόσνιοι Μουσουλμάνοι (bošnjaci), έστω κι αν έχουν τις εστίες τους εκτός Βοσνίας-Ερζεγοβίνης, υπονοώντας έτσι εθνοτικές και πολιτιστικές σχέσεις με τους μουσουλμάνους της Βοσνίας-Ερζεγοβίνης. Οι περισσότεροι από αυτούς κατοικούν στην περιοχή του Σάντζακ, περιοχή που μοιράζεται από τη Σερβία και το Μαυροβούνιο. Στο σερβικό τμήμα, οι Βόσνιοι αποτελούν την πλειοψηφία του πληθυσμού.
Ολυμπιακό Μουσείο Θεσσαλονίκης

Το Ολυμπιακό Μουσείο Θεσσαλονίκης είναι το μοναδικό στο είδος του στην Ελλάδα και ιδρύθηκε το 1998 στην πόλη της Θεσσαλονίκης.
Αύγουστος Κρογκ

Ο Αύγουστος Κρογκ ("Schack August Steenberg Krogh", 15 Νοεμβρίου 1874 – 13 Σεπτεμβρίου 1949) ήταν Δανός καθηγητής στο Τμήμα Ζωοφυσιολογίας του Πανεπιστημίου της Κοπεγχάγης. Σ' αυτόν ανήκει μία από τις τέσσερις βασικές αρχές της φυσιολογίας. Η αρχή του Κρογκ, όπως ονομάζεται, αναφέρει ότι για κάθε φυσιολογικό φαινόμενο υπάρχει ένα πειραματόζωο επιλογής, δηλαδή ένα πειραματόζωο με συγκριτικό πλεονέκτημα έναντι όλων των άλλων για την ευκολότερη μελέτη του συγκεκριμένου φαινομένου.
Κουρτ Γκέντελ

Ο Κουρτ Γκέντελ (γερμ.: "Kurt Friedrich Gödel", 28 Απριλίου 1906 – 14 Ιανουαρίου 1978) ήταν Αυστρο-Αμερικανός επιστήμονας της λογικής, μαθηματικός και φιλόσοφος. Ένας από τους πιο σημαντικούς επιστήμονες της λογικής όλων των εποχών, ο Γκέντελ είχε τεράστια επιρροή στην επιστημονική και φιλοσοφική σκέψη του 20ου αιώνα, σε μια εποχή όταν πολλοί, όπως ο Μπέρτραντ Ράσελ, ο Α. Ν. Γουάιτχεντ και ο Νταβίντ Χίλμπερτ, πρωτοπορούσαν στη χρήση της λογικής και της θεωρίας συνόλων για την κατανόηση των θεμελίων των μαθηματικών.

Ο Γκέντελ είναι περισσότερο γνωστός για τα δύο του θεωρήματα μη-πληρότητας, δημοσιευμένα το 1931 όταν ήταν 25 χρονών, ένα χρόνο μετά το τέλος του διδακτορικού του στο πανεπιστήμιο της Βιέννης. Το πιο διάσιμο θεώρημα μη-πληρότητας διατυπώνει ότι για κάθε αυτο-συνεπές αναδρομικό αξιωματικό σύστημα αρκετά ισχυρό ώστε να περιγράφει την αριθμητική των φυσικών αριθμών (αριθμητική Πεάνο), υπάρχουν αληθείς προτάσεις για τους φυσικούς που δεν μπορούν να αποδειχθούν από τα αξιώματα. Για να αποδείξει το θεώρημα αυτό, ο Γκέντελ ανέπτυξε μια τεχνική γνωστή ως Γκεντελοποίηση, η οποία κωδικοποιεί τυπικές εκφράσεις ως φυσικούς αριθμούς.

Έδειξε ακόμα ότι η υπόθεση του συνεχούς δεν μπορεί να διαψευσθεί από τα δεκτά αξιώματα της θεωρίας συνόλων, αν τα αξιώματα αυτά είναι συνεπή. Έκανε σημαντικές συνεισφορές στην θεωρία αποδείξεων με το να ξεκαθαρίσει τις σχέσεις μεταξύ κλασικής λογικής, διαισθητικής λογικής και τροπικής λογικής.
Γεώργιος Μπαμπινιώτης

Ο Γεώργιος Μπαμπινιώτης "του Δημητρίου" (Αθήνα, 6 Ιανουαρίου 1939) είναι Έλληνας φιλόλογος, γλωσσολόγος, πανεπιστημιακός καθηγητής, λεξικογράφος, παρουσιαστής και πολιτικός. Έχει διατελέσει υπουργός Παιδείας, Διά Βίου Μάθησης και Θρησκευμάτων, καθώς και πρύτανης του Πανεπιστημίου Αθηνών. Αναγορεύτηκε επίσης «Άρχοντας Διδάσκαλος του Γένους» από την Α.Θ.Π. τον Οικουμενικό Πατριάρχη Βαρθολομαίο. Στο ευρύ κοινό είναι ιδιαίτερα γνωστός λόγω του λεξικού της νέας ελληνικής γλώσσας που κυκλοφόρησε το 1998. Πρόσφατα συμπαρουσίαζε την εκπομπή «Οι λέξεις φταίνε» μαζί με την Βίκυ Φλέσσα στην ΕΡΤ1.
Κωνσταντίνος Πλεύρης

Ο Κωνσταντίνος Πλεύρης (Αθήνα, 1939) είναι Έλληνας συγγραφέας, δικηγόρος, και πολιτικός, θεωρητικός της Άκρας Δεξιάς. 
Έχει δεχθεί έντονη κριτική για τις απόψεις και τις θέσεις του - μεταξύ των οποίων ξεχωρίζει η άρνηση του Ολοκαυτώματος των Εβραίων και έχει υπάρξει εμπλεκόμενος σε αρκετές δικαστικές διαμάχες.
Nissan GT-R

Το Nissan GT-R είναι ένα σπορ υπεραυτοκίνητο (supercar) που παράγεται από την ιαπωνική αυτοκινητοβιομηχανία Nissan. Κυκλοφόρησε αρχικά στην Ιαπωνία στα τέλη του 2007 σε δεξιοτίμονη διάταξη, στη συνέχεια στις ΗΠΑ στα μέσα του 2008 σε αριστεροτίμονη διάταξη, και από τις αρχές του 2009 και στην Ευρώπη σε αριστεροτίμονη διάταξη, σε αντίθεση με τους προκατόχους του, οι οποίοι διατίθεντο αποκλειστικά στην ιαπωνική αγορά. Στις 19 Οκτωβρίου 2010, για τη σεζόν του 2011, αποκαλύφθηκε μια ανανέωση του μοντέλου.

Αρχικά παρουσιάστηκε σε πρωτότυπη μορφή μέσα στο 2005, ενώ η έκδοση παραγωγής αποκαλύφθηκε στο Σαλόνι Αυτοκινήτου του Τόκιο το 2007. Σε αντίθεση με τα προηγούμενα GT-R, δεν βασίζεται στην πλατφόρμα των Skyline πλέον, αλλά αποτελεί ανεξάρτητο μοντέλο στην παλέτα της Nissan. Σύμφωνα με τη Nissan, το αυτοκίνητο αυτό μπορεί να πετύχει χρόνο 7:29 στην πίστα του Nürburgring στη Γερμανία. Γενικότερα, το GT-R έχει αποσπάσει εξαιρετικές κριτικές για τις επιδόσεις και την οδική συμπεριφορά του.
Γιάννης Φύριος

Ο Γιάννης Φύριος (23 Ιανουαρίου 1912 - 16 Απριλίου 2007) ήταν Έλληνας ηθοποιός.
Audi S4

Το Audi S4 είναι ένα σπορ πολυτελές αυτοκίνητο, με την πρώτη γενιά του να βασίζεται στο Audi 100 (έως το 1994) και στις μετέπειτα γενιές του να βασίζεται στο Audi A4. Η παραγωγή του S4 ξεκίνησε το 1992 και συνεχίζεται έως σήμερα.

Αρχικά κυκλοφόρησε μόνο σε 4-πορτη σεντάν εκδοχή, ενώ στη συνέχεια διατέθηκε και σε station wagon, όπως επίσης και σε καμπριολέ.

Σε αντίθεση με τις εκδόσεις του Audi A4, το S4 φέρει μια σειρά αλλαγών, όπως ισχυρότερο κινητήρα, βελτιωμένη ανάρτηση, ισχυρότερα φρένα και την τετρακίνηση της Audi quattro.
Γιάννης Μπέζος

Ο Γιάννης Μπέζος (Αθήνα, 10 Σεπτεμβρίου 1956) είναι Έλληνας ηθοποιός, σκηνοθέτης και τραγουδιστής. Έχει συμμετάσχει σε σειρά παραστάσεων στην τηλεόραση και το θέατρο, κυρίως ως κωμικός. Έχει, επιπλέον, πραγματοποιήσει και εννέα κινηματογραφικές εμφανίσεις.
Γεώργιος - Αλέξανδρος Μαγκάκης

O Γεώργιος - Αλέξανδρος Μαγκάκης (25 Ιουνίου 1922 - 5 Σεπτεμβρίου 2011) ήταν διαπρεπής Έλληνας νομικός, πανεπιστημιακός και πολιτικός, καθηγητής Ποινικού Δικαίου της Νομικής Σχολής Αθηνών.

Διετέλεσε υπουργός στην κυβέρνηση Εθνικής Ενότητας του 1974, καθώς και σε κυβερνήσεις του Ανδρέα Παπανδρέου, με σπουδαιότερη τη θητεία του στο υπουργείο Δικαιοσύνης από τον Ιούλιο του 1982 έως τον Απρίλιο του 1986, όπου ήταν υπεύθυνος για την κατάργηση πλείστων αυταρχικών νόμων, κληρονομιά της κατοχικής και μετεμφυλιακής περιόδου.
Μιχάλης Λιαρούτσος

Ο Μιχάλης Λιαρούτσος (1921 - 2 Αυγούστου 2015) ήταν Έλληνας πεζογράφος, ποιητής και αγωνιστής της Εθνικής Αντίστασης.
Μοτσαρέλα

thumb|right|Μοτσαρέλα
Η µοτσαρέλα (ιταλ. "mozzarella") είναι μαλακό τυρί ιταλικής προέλευσης. Παρασκευάζεται στη νότια Ιταλία και στην αυθεντική της μορφή φτιάχνεται αποκλειστικά από γάλα του τοπικού νεροβουβάλου, αποτελώντας τυρί Προστατευόμενης Ονομασίας Προέλευσης. Μπορεί να φτιαχτεί όμως και από γάλα αγελάδας για την ευρεία κατανάλωση. Το χρώμα της είναι συνήθως κρεμώδες λευκό και έχει απαλή γεύση γάλακτος και χαρακτηριστική μυρωδιά, ενώ είναι αρκετά εύπλαστη. Χρησιμοποιείται στη μαγειρική, κυρίως ως υλικό πίτσας.
Μονή των Αγίων Ραφαήλ, Νικολάου και Ειρήνης

Η Ιερά Μονή των Αγίων Ραφαήλ, Νικολάου και Ειρήνης βρίσκεται σε κατάφυτη πλαγιά του όρους Πάικου στο νομό Κιλκίς, σε υψόμετρο 600 μ. με θέα την κοιλάδα του Αξιού, στην περιοχή της Γρίβας και σε απόσταση 7 χλμ. από τη Γουμένισσα.

Πρόκειται για μια ανδρική μονή, η οποία ιδρύθηκε το 1992 από τον Μητροπολίτη Γουμενίσσης Δημήτριο και είναι αφιερωμένη στους μάρτυρες Άγίους Ραφαήλ, Νικόλαο και Ειρήνη, που μετά από μια περιπετειώδη ζωή, στα έσχατα χρόνια της Βυζαντινή αυτοκρατορίας, κατέληξαν στη Λέσβο όπου και μαρτύρησαν τη Λαμπροτρίτη του 1463.

Η Μονή πανηγυρίζει την Τρίτη της Διακαινησίμου (Τρίτη του Πάσχα), ημέρα κατά την οποία τελειώθηκαν μαρτυρικά οι Άγιοι στη Θερμή της Λέσβου το 1463. Επίσης ιδιαίτερα τιμώνται και οι εορτές των Αγίων Μυροφόρων και του Μεγάλου Βασιλείου, στους οποίους είναι αφιερωμένα ομώνυμα παρεκκλήσια του αρχικού κτιριακού συγκροτήματος της Μονής.

Ο κύριος Ναός του Μοναστηριού ("καθολικόν" κατά τη μοναστική ορολογία) είναι αφιερωμένος στους Αγίους Ραφαήλ, Νικόλαο και Ειρήνη. Οι απόστολοι Πέτρος και Παύλος έχουν τιμηθεί με Παρεκκλήσιο όπως και ο Απόστολος Ανδρέας.

Ιδιαίτερη προσοχή δόθηκε στην αρχιτεκτονική του ναού η οποία συνδυάζει τον αθωνικό τύπο με στοιχεία της Κωνσταντινούπολης (πτυχωτός εσωτερικά κεντρικός τρούλος, 4 δορυφόροι τρούλοι, τρούλος πάνω από την Αγία Τράπεζα, χοροί, παρεκκλήσια, τρούλος λιτής, εξωτερικό αίθριο). Το εντυπωσιακό χειροποίητο ξυλόγλυπτο τέμπλο του παρεκκλησίου των Μυροφόρων είναι έργο πατέρων της ιστορικής σέρβικης Μονής Ντέτσανι (14ος αιώνας). Ο μόνιμος και πολύτιμος πνευματικός θησαυρός του Μοναστηριού, είναι τμήματα ιερών λειψάνων των τριών νεοφανών μαρτύρων Αγίων Ραφαήλ, Νικολάου και Ειρήνης, που φυλάσσονται σε καλαίσθητη λειψανοθήκη. 

Το μοναστήρι λειτουργεί σαν τόπος διορθόδοξης επικοινωνίας. Κατ' επανάληψη το έχουν επισκεφθεί Σέρβοι και Ρουμάνοι επιτελείς κληρικοί και μοναχοί.

Κατηγορία:Ιερά Μητρόπολις Γουμενίσσης, Αξιουπόλεως και Πολυκάστρου
Αγιων Ραφαηλ, Νικολαου και Ειρηνης
Πατρίκ Φιορί

Ο Πατρίκ Φιορί (γαλλική γλώσσα: "Patrick Fiori"), πραγματικό όνομα Πατρίκ Ζαν-Φρανσουά Σουσαγιάν ("Patrick Jean-François Chouchayan"), (23 Σεπτεμβρίου 1969), είναι Γάλλος τραγουδιστής.
Biladi

Ο παλαιστινιακός εθνικός ύμνος, "Biladi" ("Χώρα μου"), είναι ο εθνικός ύμνος της Παλαιστινιακής Αρχής. Καθιερώθηκε από το Παλαιστινιακό Εθνικό Συμβούλιο το 1996, σύμφωνα με το άρθρο 31 της Παλαιστινιακής Διακήρυξης της Ανεξαρτησίας από το 1988. Τους στίχους έγραψε ο Σαΐντ Αλ Μουζαγίν (Said Al Muzayin, αλλιώς Fata Al Thawra) και τη μουσική ο Αιγύπτιος μαέστρος Αλί Ισμαέλ (Ali Ismael). Ήταν γνωστός με το όνομα "Ύμνος της παλαιστινιακής επανάστασης".

Από το 1936, το "Mawtini" ("Η Πατρίδα μου") αραβικά:موطني αποτελούσε τον ανεπίσημο ύμνο που χρησιμοποιούσαν οι Παλαιστίνιοι. Γράφτηκε από τον Ιμπραχίμ Τουκάν (Ibrahim Touqan) και η μουσική του ήταν του Λιβανέζου συνθέτη Μοχάματ Φλάιφελ (Mohammad Flaifel). Το τραγούδι αυτό δεν πρέπει να συγχέεται με τον επίσημο ύμνο, που ονομάζεται "Biladi".
Πρώτη Γαλλική Αυτοκρατορία

thumb|250px|right|Τα εδάφη της Πρώτης Γαλλικής Αυτοκρατορίας το 1812. Με ανοιχτό μπλε οι περιοχές που ήταν υπό κατοχή από το γαλλικό στρατό και εξαρτώμενες από την Γαλλία, αλλά όχι επίσημα εδάφη της Αυτοκρατορίας
Πρώτη Γαλλική Αυτοκρατορία (γαλλ. "Premier Empire") ονομάζεται η περίοδος της γαλλικής ιστορίας από το 1804 έως το 1815, υπό τον Ναπολέοντα Α΄ Βοναπάρτη ως «Αυτοκράτορα των Γάλλων».
Δεύτερη Γαλλική Αυτοκρατορία

<br>

Δεύτερη Γαλλική Αυτοκρατορία ονομάζεται η περίοδος 1852-70 της γαλλικής ιστορίας υπό τον Ναπολέοντα Γ'.
Συμβούλιο της Καστίλης

Το Συμβούλιο της Καστίλης (ισπανικά: "Real y Supremo Consejo de Castilla"), γνωστό νωρίτερα σαν το Βασιλικό Συμβούλιο (ισπανικά: "Consejo Real"), ήταν ένα διοικητικό σώμα και τμήμα κλειδί της εγχώριας κυβέρνησης του Στέμματος της Καστίλης, κατώτερο μόνο από τον βασιλιά αυτοπροσώπως. Ιδρύθηκε από την Βασίλισσα Ισαβέλλα Α΄ το 1480 ως το κυρίαρχο σώμα για την διαχείριση των διοικητικών και δικαστικών θεμάτων του βασιλείου. Με την άνοδο το 1516 του Βασιλιά Καρόλου Α΄ (αργότερα γνωστός ως Κάρολος Ε΄) του Οίκου των Αψβούργων στον θρόνο, το Βασιλικό Συμβούλιο σε κάποιο σημείο έγινε γνωστό ως το Συμβούλιο της Καστίλης.
Τζέικομπ Ζούμα

Ο Τζέικομπ Ζούμα (Τζέικομπ Γκεντλεγιχλεκίσα Ζούμα, 1942-) είναι πολιτικός από την Νότια Αφρική και πρόεδρος της χώρας από το 2009 ως την παραίτησή του, το 2018. Είναι επίσης αρχηγός του Αφρικανικού Εθνικού Κογκρέσου και εξελέγη πρόεδρος από το Κοινοβούλιο μετά τη νίκη του κόμματός του στις βουλευτικές εκλογές. Ορκίστηκε πρόεδρος στις 9 Μαΐου του 2009 Υπηρέτησε επίσης στο αξίωμα του αντιπροέδρου της χώρας του από το 1999 ως το 2005. Πολλές φορές αναφέρεται με τα αρχικά του JZ και το όνομα της φυλής, που είναι η Μσολόζι. Ο Ζούμα έγινε πρόεδρος του ANC στις 18 Δεκεμβρίου του 2007 με νίκη επί του τότε προέδρου Τάμπο Μπέκι στο 52ο συνέδριο του κόμματος στην Πολοκουάνε. Είναι επίσης ισόβιο μέλος του Κομμουνιστικού Κόμματος της Νότιας Αφρικής, έχοντας υπηρετήσει στο πολιτικό γραφείο του κόμματος, ως το 1990. 

Επανεξελέγη πρόεδρος το Μάιο του 2014 έπειτα από τη νίκη του κόμματός του στις εκλογές.
Γκόρντον Μπάιναϊ

O Γκιέργκι Γκόρντον Μπάιναϊ ("György Gordon Bajnai", 5 Μαρτίου 1968-) είναι πολιτικός από την Ουγγαρία, ο οποίος έγινε πρωθυπουργός το 2009, μετά την ανακοίνωση της παραίτησης του Φέρεντς Γκιουρτσάνι. Ο Μπάιναϊ έλαβε το χρίσμα από το κυβερνών κόμμα MSZP για την πρωθυπουργία της χώρας. Μετά την έγκριση της πρότασης μομφής κατά της κυβέρνησης Γκιουρτσάνι από το κοινοβούλιο, στις 14 Απριλίου του 2009, ο Μπάιναϊ έγινε επίσημα αρχηγός της κυβέρνησης.
Ουάσινγκτον Ουίζαρντς

Οι Ουάσινγκτον Ουίζαρντς (αγγλικά: "Washington Wizards") είναι επαγγελματική ομάδα καλαθοσφαίρισης των ΗΠΑ που σήμερα αγωνίζεται στο NBA. Ιδρύθηκαν το 1961 ως Σικάγο Πάκερς, αλλά στην συνέχεια άλλαξαν όνομα και πόλη πολλές φορές μέχρι να καταλήξουν στην Ουάσινγκτον. Η έδρα τους είναι το γήπεδο "Verizon Center".
Ιβηρική Ένωση

Ιβηρική Ένωση είναι ένας σύγχρονος όρος που αναφέρεται στην ιστορική πολιτική ένωση που κυβέρνησε όλη την Ιβηρική Χερσόνησο νότια από τα Πυρηναία την περίοδο 1580-1640, μέσω μιας δυναστικής ένωσης.
Αυτή η ένωση συντέθηκε από τα στέμματα της Πορτογαλίας και της Ισπανίας, μετά την Πορτογαλική δυναστική κρίση και ως προσωπική ένωση των στεμμάτων, μαζί με τις αντίστοιχες αποικιακές τους κτήσεις.

Το να ενώσουν την Ιβηρία ήταν μια από τις φιλοδοξίες των μεσαιωνικών μοναρχών της Ιβηρικής χερσονήσου. Ο Σάντσο Γ΄ της Ναβάρρας και ο Αλφόνσος ΣΤ' της Καστίλης πήραν αμφότεροι τον τίτλο " Imperator Totius Hispaniae", που σημαίνει "Αυτοκράτορας όλης της Ισπανίας"αιώνες πριν. Η ένωση μπορούσε να είχε επιτευχθεί νωρίτερα αν ο Μιγκέλ της Παζ, Πρίγκηπας του Αστούριας,είχε γίνει βασιλιάς.
Πέθανε νωρίς στην παιδική του ηλικία.

Η ιστορία της Πορτογαλίας από την δυναστική κρίση του 1578 έως τους πρώτους μονάρχες της Δυναστείας Μπραγάνζα ήταν μια μεταβατική περίοδος. Η Πορτογαλική Αυτοκρατορία ήταν κοντά στο αποκορύφωμα της στην αρχή εκείνης της περιόδου. Συνέχισε να απολαμβάνει εξαπλωμένη επιρροή στον κόσμο αφότου ο Βάσκο ντα Γκάμα είχε τελικά φθάσει στην Ανατολή πλέοντας γύρω από την Αφρική το 1497-1498. Το κατόρθωμα του Γκάμα ολοκλήρωσε τις εξερευνητικές προσπάθειες, εγκαινιασμένες από τον Χένρι τον Πλοηγό, και άνοιξε έναν ωκεάνειο δρόμο για το απίστευτα επικερδές εμπόριο μπαχαρικών στην Ευρώπη που παρέκαμψε την Μέση Ανατολή.

Σε όλον τον 17ο αιώνα, οι αυξανόμενοι κίνδυνοι και η περικύκλωση των Πορτογαλικών εμπορικών σταθμών στην Ανατολή από τους Ολλανδούς, τους Άγγλους και τους Γάλλους, και η ραγδαία αυξανόμενη διείσδυση στο Ατλαντικό δουλεμπόριο, υπέσκαψαν το σχεδόν μονοπώλιο στο επικερδή ωκεάνεια εμπορία μπαχαρικών και δούλων. Αυτό έστειλε το βασίλειο σε μια μακρά παρακμή. Σε μια μικρότερη επέκταση η διαίρεση του πλούτου από την Πορτογαλία από την μοναρχία των Αψβούργων για να βοηθήσει να υποστηριχθεί η Καθολική πλευρά του Τριακονταετούς Πολέμου και να καταπολεμηθούν οι Ολλανδοί, επίσης συνεισέφερε στην
εξασθένηση της οικονομικής θέσης της Πορτογαλίας. Ο έλεγχος της Ισπανίας στις αντίπαλες δυνάμεις επέκτεινε την περίοδο της Ισπανικής ναυτικής κυριαρχίας, κάτω από μεγαλη πρόκληση, ικανοποιητικά μέσα στον 17ο αιώνα. Αυτά τα γεγονότα, και αυτά που συνέβησαν στο τέλος της Δυναστείας Αζίζ και την περίοδο της Ιβηρικής Ένωσης, οδήγησαν την Πορτογαλία σε ένα κράτος εξάρτησης από τις αποικίες της, πρώτα από την Ινδία και μετά από την Βραζιλία. Αυτή η μεταστροφή από την Ινδία στην Βραζιλία ήταν μια συνέπεια της ανόδου της Ολλανδικής και της Βρετανικής αυτοκρατορίας οι οπίες αναπτύχθηκαν από τους εμπορικούς τους σταθμούς στα ανατολικά. Μια παρόμοια μεταστροφή συνέβη μετά της ανεξαρτησία της Βραζιλίας, καταλήγοντας η Πορτογαλία να συγκεντρωθεί στις κτήσεις της στην Αφρική.
Ναυμαχία της Θάλασσας του Μπάρεντς

Η Ναυμαχία της Θάλασσας του Μπάρεντς διεξήχθη στις 31 Δεκεμβρίου 1942 στην ομώνυμη Θάλασσα, βορείως της Νορβηγίας, μεταξύ Γερμανικών και Βρετανικών σκαφών επιφανείας, τα τελευταία των οποίων συνόδευαν την νηοπομπή "JW-51B" η οποία κατευθυνόταν προς την χερσόνησο Κόλα της Σοβιετικής Ενώσεως. Σε αντίθεση με όσες ναυμαχίες είχαν διεξαχθεί μέχρι τότε στο Δυτικό Μέτωπο, ήταν η πρώτη μεγάλης κλίμακας ναυμαχία από την γερμανική πλευρά, η οποία βασιζόταν σε ένα τακτικό σχέδιο μάχης και περιελάμβανε σημαντικό αριθμό βαρέων και ελαφρών σκαφών επιφανείας.
Σιδηροδρομικός Σταθμός Χαλανδρίου

Ο Σιδηροδρομικός Σταθμός Χαλανδρίου ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων, στη χιλιομετρική θέση 52,999 από το σταθμό Λαυρίου. Βρισκόταν στο Χαλάνδρι και πήρε το όνομά του από την κοινότητα (σήμερα δήμο) που εξυπηρετούσε. Εγκαινιάστηκε το 1885 και έκλεισε το 1957, μαζί με τη γραμμή Λαυρίου - Αγίων Αναργύρων. Το κτήριο του σταθμού σώζεται και χρησιμοποιείται σήμερα ως η παιδική βιβλιοθήκη του Δήμου Χαλανδρίου "Μίμης Βασιλόπουλος", στη συμβολή Παλαιολόγου και Παπαρρηγόπουλου.

Ο Σιδηροδρομικός Σταθμός Χαλανδρίου δεν πρέπει να συγχέεται με τον σταθμό Χαλανδρίου του μετρό της Αθήνας, ο οποίος βρίσκεται ανατολικά του σταθμού των Σ.Π.Α.Π. .

Χαλανδρι
Χαλανδρι
Χαλανδρι
Εμπειρία

Εμπειρία είναι η γνώση και η δεξιότητα που στηρίζεται στην παρατήρηση και στην πρακτική εξάσκηση και αποκτάται με την πάροδο του χρόνου. Π.χ. στην εργασία: οι τεχνίτες μαθαίνουν τη δουλειά, βλέποντας, αρχικά, άλλους, που είναι εξειδικευμένοι, ενώ μετά δοκιμάζοντας μόνοι τους. Έτσι με τον καιρό βελτιώνονται, μαθαίνουν καινούρια πράγματα και διδάσκονται πολλές φορές από τα λάθη τους. Στην επιστήμη η εμπειρία έχει στενή σχέση με το πείραμα, το οποίο συμπληρώνει την παρατήρηση. Η δεύτερη έννοια της εμπειρίας είναι το βίωμα μιας κατάστασης, που είναι κομμάτι της συνολικής εμπειρίας (πείρας) του ανθρώπου.ΟΤΚ ΜΛΜ
Άννα της Κλέβης

Η Άννα της Κλέβης ("Anna von Kleve", 22 Σεπτεμβρίου 1515 – 16 Ιουλίου 1557) ήταν βασίλισσα της Αγγλίας από τις 6 Ιανουαρίου του 1540 έως τις 9 Ιουλίου του 1540 ως η τέταρτη σύζυγος του Ερρίκου Η' της Αγγλίας. Μετά την ακύρωση του γάμου τους, η Άννα απέκτησε ένα πλούσιο τόπο κατοικίας από τον Βασιλιά και έκτοτε αναφερόταν ως " η Αγαπημένη Αδελφή του Βασιλιά". Απεβίωσε τελευταία από τις υπόλοιπες συζύγους του Ερρίκου.

Η Άννα ήταν το θέμα δύο πορτραίτων από τον Χανς Χόλμπαϊν τον νεότερο, ο οποίος την ζωγράφισε το 1539.
Ντέιβιντ Μπράιαν

Ο Ντέιβιντ Μπράιαν Ράσμπαουμ ("David Bryan Rashbaum", Έντισον, 7 Φεβρουαρίου 1962) είναι Αμερικανός μουσικός. Παίζει πλήκτρα στο συγκρότημα Bon Jovi και κάνει δεύτερα φωνητικά, ενώ συχνά στις ζωντανές εμφανίσεις του συγκροτήματος τραγουδάει ένα μέρος ή ολόκληρο το τραγούδι "In these arms" μόνος του.
Nickelback

Οι Nickelback είναι συγκρότημα του Hard Rock. Ιδρύθηκαν στο Hanna της επαρχίας Αλμπέρτα του Καναδά από τους Chad Kroeger, Mike Kroeger, Ryan Peake και έπειτα τον ντραμίστα Brandon Kroeger. Είναι ένας από τα πιο διάσημα συγκροτήματα του σύγχρονου ύφους post-grunge, μαζί με άλλα συγκροτήματα, π.χ. τους 3 Doors Down και Black Stone Cherry, ενώ ο μουσικός τους ήχος είναι κάπως πιο προσιτός στο ραδιοφωνικό κοινό σε σχέση με αυτό της γνήσιας μουσικής grunge της δεκαετίας του 1990.Σήμερα τα ιδρυτικά μέλη του συγκροτήματος μένουν στο Βανκούβερ της Βρετανικής Κολομβίας του Καναδά.

Το όνομα του συγκροτήματος προέρχεται από το "νίκελ", όπως λένε την πεντάρα στον Καναδά. Όταν ο Mike Kroeger παλιά δούλευε γκαρσόν στο Starbucks, και συχνά έδινε ρέστα μια πεντάρα, έλεγε "Here's your nickel back", ("τα ρέστα σας παρακαλώ...").

Το συγκρότημα έχει συμβόλαιο με την EMI στον Καναδά και την Roadrunner Records για τον υπόλοιπο κόσμο.
Γιώργος Μητσικώστας

Ο Γιώργος Μητσικώστας (12 Οκτωβρίου 1965) είναι Έλληνας σατιρικός κωμικός, τηλεπαρουσιαστής, δημοσιολόγος, ηθοποιός, σκηνοθέτης και συγγραφέας τηλεοπτικών σειρών. Γνώρισε την άνθιση της καριέρας του μετά τη δεκαετία του 1990, κυρίως τηλεοπτικά.
Paraguayos, República o Muerte

To Paraguayos, República o Muerte είναι ο εθνικός ύμνος της Παραγουάης. Οι στίχοι γράφτηκαν από τον Φρανσίσκο Ακούνια ντε Φιγκουερόα (Francisco Acuña de Figueroa), ο οποίος έγραψε επίσης τον εθνικό ύμνο της Ουρουγουάης, Orientales, la Patria o la tumba. Ο ύμνος ολοκληρώθηκε επίσημα από τον Φιγκουερόα στις 20 Μαΐου του 1846.

Είναι ασαφές ποιος έγραψε τη μουσική. Το σίγουρο είναι ότι το 1933 η τελική έκδοση του ύμνου ενορχηστρώθηκε εκ νέου και αναπτύχθηκε από τον Ρεμπέρτο Χιμένες.
Isle of Beauty, Isle of Splendour

Το τραγούδι «Isle of Beauty, Isle of Splendour» («Νησί της ομορφιάς, νησί της μεγαλοπρέπειας») είναι ο εθνικός ύμνος της Δομινίκας. Καθιερώθηκε το 1967, όταν η Δομινίκα απέκτησε καθεστώς κράτους. Οι στίχοι είναι του Ουίλφρεντ Όσκαρ Μόργκαν Ποντ (Wilfred Oscar Morgan Pond) και η μουσική του Λίμουελ Μακ Φέρσον Κρίστιαν (Lemuel McPherson Christian). O ύμνος ψηφίστηκε ανάμεσα στους 10 καλύτερους ύμνους των χωρών που έλαβαν μέρος στους Ολυμπιακούς Αγώνες του Πεκίνου το 2008.
Θόδωρος Κεφαλόπουλος

Ο Θόδωρος Κεφαλόπουλος ήταν Έλληνας ηθοποιός. Γεννήθηκε το 1894 στα Βρύουλα της Μικράς Ασίας. Η πρώτη του εμφάνιση στη σκηνή έγινε το 1915. Γράφτηκε στο Σωματείο Ελλήνων Ηθοποιών (Σ.Ε.Η.) λίγους μήνες μετά την ίδρυσή του το 1917. Ηθοποιός περιοδευόντων κυρίως θιάσων, έπαιξε σε όλα τα είδη του θεάτρου (δράμα, κωμωδία, επιθεώρηση κλπ). Συγκρότησε επανειλημμένως δικούς του θιάσους και περιόδευσε μαζί με τη σύζυγό του Σοφία Κεφαλοπούλου (1894-19;;) σε ολόκληρη την ελληνική επαρχία. Το 1920 συμμετείχε σε συνεταιρικό θίασο που έδωσε παραστάσεις στο Λουτράκι. Λίγο αργότερα, το 1924, τιν συναντούμε, και πάλι με συνεταιρικό θίασο, του Ηλία Βεργόπουλου. Ερμήνευσε τον Πρίγκιπα στους "Απάχηδες", τον Μπαρμπα-Αντώνη στο "Φιντανάκι" του Παντελή Χορν, κ.ά. Το 1928 συνεργάστηκε με τον περιοδεύοντα θίασο του Νικόλαου Κυριακίδη. Προς το τέλος της σταδιοδρομίας του (δεκαετία '60), ερμήνευσε με επιτυχία χαρακτηριστικούς ρόλους διάφορες ταινίες ("Η ωραία του κουρέα κ.ά.). Το 1961 είχε τη μοναδική συμμετοχή του σε ξένη ταινία. Πρόκειται για την ταινία γαλλικής παραγωγής "Ο Τεν Τεν και το μυστήριο του Χρυσόμαλλου Δέρατος", που γυρίστηκε στην Κωνσταντινούπολη, τον Πειραιά, το Λουτράκι και τα Μετέωρα και μαζί του έπαιξαν ο Δημήτρης Μυράτ σε πρωταγωνιστικό ρόλο (Αντόν Καραμπίν), ο Δημήτρης Νικολαΐδης στο ρόλο αστυνομικού στον Πειραιά, ο Δήμος Σταρένιος παίζει κλαρίνο με το αστείο όνομα Σκουμπίντοβιτς και η Μαίρη Μεταξά σε ρόλο χωριάτισσας που χορεύει στο πανηγύρι, ενώ ο ίδιος έπαιξε τον ταβερνιάρη του χωριού. Επίσης, στους τίτλους της ταινίας αναφέρεται και η Δόρα Στράτου που έκανε τις χορογραφίες. Υπήρξε και μέλος του Διοικητικού Συμβουλίου του Ταμείου Αλληλοβοήθειας των ηθοποιών. Πέθανε το 1987.
Σαραντάπορος

Ο Σαραντάπορος είναι ποταμός της Ηπείρου και Μακεδονίας με συνολικό μήκος 50 χλμ. Πηγάζει από το όρος Μαύρη Πέτρα, σε υψόμετρο 1.500 μέτρων, της οροσειράς του Γράμμου και ενώνεται με τον ποταμό Αώο κοντά στο τελωνείο της Μέρτζιανης στα ελληνοαλβανικά σύνορα. Από εκεί εισέρχεται στο Αλβανικό έδαφος και εκβάλλει στην Αδριατική θάλασσα. Η λεκάνη απορροής του καλύπτει 870 τετραγωνικά χιλιόμετρα.

Ο Σαραντάπορος συγκεντρώνει τα νερά των ρεμάτων που χύνονται προς τη νότια πλευρά του Γράμμου και την δυτική πλευρά του Σμόλικα, μεταξύ των οποίων και αυτό του Βουρκοπόταμου που κατεβαίνει από το χωριό Κεράσοβο και ακολουθεί μια διαδρομή ανάμεσα στους ορεινούς όγκους του Γράμμου, του Βοΐου και του Σμόλικα. Ένα από τα αξιοθέατα κατά μήκος του ποταμού είναι το δίτοξο πέτρινο γεφύρι μεταξύ των χωριών Δροσοπηγή και Πλαγιά, το οποίο κατασκευάστηκε το 1747.
Λουί Λαμπέρ

Ο Λουί Λαμπέρ (γαλλικά: Louis Lambert, προφορά:) είναι μυθιστόρημα τού Γάλλου μυθιστοριογράφου και θεατρικού συγγραφέα Ονορέ ντε Μπαλζάκ (1799-1850), το οποίο γράφτηκε το 1832. Ανήκει στην ενότητα των έργων του «Φιλοσοφικές σπουδές» ("Études philosophiques") της σειράς μυθιστορημάτων του "Η ανθρώπινη κωμωδία". Η πλοκή του μυθιστορήματος στο μεγαλύτερο μέρος της εκτυλίσσεται σε ένα σχολείο της γαλλικής κωμόπολης Βαντόμ ("Vendôme") και αναφέρεται στη ζωή και τις θεωρίες ενός ιδιοφυούς παιδιού, που ενθουσιάζεται από τον Σουηδό φιλόσοφο Εμάνουελ Σβέντενμποργκ (1688-1772).

O Μπαλζάκ έγραψε το "Λουί Λαμπέρ" το καλοκαίρι του 1832, την περίοδο που έμεινε με τους φίλους του στον Πύργο του Σασσέ. Δημοσιεύτηκε σε τρεις συνολικά εκδόσεις, με τρεις διαφορετικούς τίτλους. Το μυθιστόρημα περιέχει μία ελάχιστη μόνο πλοκή και στο μεγαλύτερο μέρος του δίνει έμφαση στις μεταφυσικές ιδέες τού ιδιοφυούς του πρωταγωνιστή και τού μοναδικού του φίλου (ο οποίος, τελικά, φαίνεται να είναι ο ίδιος ο Μπαλζάκ). Παρόλο που το μυθιστόρημα δεν είναι τυπικό παράδειγμα του ρεαλιστικού στιλ, για το οποίο ο Μπαλζάκ φημιζόταν, παρέχει ενδιαφέρουσα εικονογράφηση της προσωπικής του παιδικής ηλικίας. Ειδικές λεπτομέρειες και γεγονότα σχετιζόμενα με τη ζωή του συγγραφέα – που περιλαμβάνουν τιμωρίες και τον κοινωνικό του οστρακισμό – υποδηλώνουν ότι το βιβλίο, στην πραγματικότητα, είναι τόσο φαντασιούργημα όσο και αυτοβιογραφία.

Όταν ήταν φοιτητής στην πόλη Βαντόμ, ο Μπαλζάκ έγραψε ένα δοκίμιο με τίτλο "Πραγματεία περί θέλησης", το οποίο περιγράφεται στο μυθιστόρημα ως έργο τού Λουί Λαμπέρ. Το δοκίμιο αυτό σχολιάζει τη φιλοσοφία του Σβέντενμποργκ και άλλων, αν και ο Μπαλζάκ στην πραγματικότητα δεν εξετάζει σοβαρά αυτές τις έννοιες πριν την ύστερη περίοδο της ζωής του. Μεταξύ των ιδεών, που αναλύονται στο δοκίμιο και αλλού στο μυθιστόρημα, είναι για παράδειγμα ο διαχωρισμός μεταξύ εσωτερικής και εξωτερικής ύπαρξης, ο ρόλος των αγγέλων, η πνευματική μάθηση, αλλά ακόμη και η σχέση μεταξύ της ιδιοφυΐας και της τρέλας.

Αν και οι κριτικοί υποδέχθηκαν με δυσμένεια το μυθιστόρημα, ο Μπαλζάκ διαρκώς είχε την γνώμη ότι προσέφερε μία αξιόλογη άποψη για τη φιλοσοφία, κυρίως για τη μεταφυσική. Καθώς αυτός σταθεροποιούσε τη βασική δομή τού έργου "Ανθρώπινη Κωμωδία", αποφάσισε να εντάξει τον "Λουί Λαμπέρ" στην ενότητα "Φιλοσοφικές σπουδές". Ο συγγραφέας εκ νέου μεταχειρίστηκε τα ίδια θέματα στο μεταγενέστερο διήγημά του "Σεραφίτα", σχετικά με ένα χωρίς φύλο αγγελικό πλάσμα.
Σπύρος Φλογαΐτης

Ο Σπύρος Φλογαΐτης (1950) είναι καθηγητής δημοσίου δικαίου στην Νομική σχολή Αθηνών, Διευθυντής και Πρόεδρος του Διοικητικού Συμβουλίου του European Public Law Organization, Επισκέπτης Καθηγητής της Νομικής Σχολής (Τμήματος Νομικής "Κατεύθυνσης Ελληνικού Δικαίου") του Ευρωπαϊκού Πανεπιστημίου Κύπρου δυο φορές υπηρεσιακός υπουργός Εσωτερικών, και μία φορά Αναπληρωτής Υπουργός Εξωτερικών.
Φραντς Μπεκενμπάουερ

Ο Φραντς Μπεκενμπάουερ (γερμανικά: "Franz Beckenbauer", προφορά: [ˈfʁants ˈbɛkn̩ˌbaʊɐ] , γεννήθηκε 11 Σεπτεμβρίου 1945) είναι Γερμανός πρώην ποδοσφαιριστής, προπονητής και παράγοντας του γερμανικού ποδοσφαίρου. Θεωρείται από τους σημαντικότερους ποδοσφαιριστές στην ιστορία. Στις εκλογές της IFFHS αναδείχθηκε 3ος καλύτερος του 20ού αιώνα μετά τους Πελέ και Γιόχαν Κρόιφ.
Ως αρχηγός της ομάδας της τότε Δυτικής Γερμανίας, την οδήγησε στην κατάκτηση του Παγκοσμίου Κυπέλλου του 1974. Ξεκίνησε την καριέρα του στην ομάδα Μόναχο 1860 , από την οποία έφυγε για την Μπάγερν Μονάχου, όπου καθιερώθηκε ως κεντρικός αμυντικός. Με τη Μπάγερν αναδείχτηκε πολλές φορές πρωταθλητής και κυπελλούχος Δυτικής Γερμανίας, όπως και τρεις φορές πρωταθλητής Ευρώπης, ενώ ο ίδιος κέρδισε δύο φορές το έπαθλο της Χρυσής Μπάλας του κορυφαίου Ευρωπαίου ποδοσφαιριστή.